

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL ŠILALĖS RAJONO SAVIVALDYBĖS SODININKŲ BENDRIJŲ SPECIALIOSIOS RĖMIMO PROGRAMOS LĖŠŲ SKYRIMO

2024 m. liepos 22 d. Nr. DĮV- 441

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Šilalės rajono savivaldybės tarybos 2024 m. gegužės 22 d. sprendimą Nr. T1-135 „Dėl Šilalės rajono savivaldybės sodininkų bendrijų specialiosios rėmimo programos aprašo“ 21 punktą, atsižvelgdamas į Šilalės rajono savivaldybės Sodininkų bendrijų specialiosios rėmimo programos vertinimo komisijos 2024 m. liepos 17 d. posėdžio protokolą Nr. 2:

 1. S k i r i u iš Šilalės rajono savivaldybės infrastruktūros objektų priežiūros ir plėtros programos (13) Sodininkų bendrijų kelių tvarkymo programos įgyvendinimo priemonei (13.01.04.61) 10 000 (dešimt tūkstančių eurų ) Eur:

 1.1. Sodininkų bendrijai „Kvėdarnos sodai“ vandens bokšto remontui ir žvyro įsigijimui – 3000 (tris tūkstančius eurų) Eur;

 1.2. Šilalės sodininkų bendrijai „Dobilas“ žvyro įsigijimui ir melioracijos griovio remonto darbams – 4000 (keturis tūkstančius eurų) Eur;

 1.3. Sodininkų bendrijai „Draugystė-3“ žvyro, skaldos arba skusto asfalto įsigijimui ir paskleidimo darbams – 3000 (tris tūkstančius eurų ) Eur.

 2. Į p r e i g o j u šio įsakymo 1 punkte nurodytus paramos gavėjus per 5 darbo dienas nuo informacijos apie skirtas lėšas paskelbimo pateikti Šilalės rajono savivaldybės administracijos direktoriui pasirašyti Lėšų naudojimo sutartį (po 2 egzempliorius).

 3. P a v e d u:

 3.1. paramos gavėjams pateikti Šilalės rajono savivaldybės administracijos (toliau – administracija) Investicijų ir statybos skyriui Pranešimą apie gautos finansinės paramos panaudojimą ir lėšų panaudojimo pateisinamųjų dokumentų kopijas;

 3.2. administracijos Centralizuotam buhalterinės apskaitos skyriui pervesti lėšas šio įsakymo 1 punkte nurodytiems paramos gavėjams pagal sudarytas Finansinės paramos teikimo sutartis.

 3.3. paskelbti šį įsakymą Šilalės rajono savivaldybės interneto svetainėje www.silale.lt.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo paskelbimo dienos.

Administracijos direktorius Andrius Jančauskas